Diari Oficial de la Generalitat Valenciana


Sumari del DOGV 8985, del 29-12-2020 (2020/10851)

RESOLUCIÓ de 15 de desembre de 2020, de la Presidència de la Generalitat, per la qual s'aprova la constitució de l'agrupació dels Ajuntaments de Cirat, Fanzara i Cortes de Arenoso, per al sosteniment en comú del lloc de Secretaria Intervenció.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10876


Data del document
:   15-12-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 15 de desembre de 2020, de la Presidència de la Generalitat, per la qual s'aprova la constitució de l'agrupació dels Ajuntaments de Cirat, Fanzara i Cortes de Arenoso, per al sosteniment en comú del lloc de Secretaria Intervenció. [2020/10368]  
El ple de l'Ajuntament de Cirat, en sessió celebrada el dia 29 de juny de 2020, va acordar, per unanimitat de les persones assistents, que en tot cas constitueixen la majoria absoluta del nombre legal de membres de la Corporació, l'aprovació de la constitució d'una agrupació amb els municipis de Fanzara i de Cortes de Arenoso, per al sosteniment d'un lloc de treball de secretaria-intervenció i tresoreria. La secretaria-intervenció dels tres municipis està classificada en classe tercera.  
  
En els mateixos termes i quòrum de votació es van pronunciar el ple de l'Ajuntament de Cortes de Arenoso, en data 18 de juny de 2020, segons consta en certificat expedit per la secretaria de la dita corporació el 14 de desembre de 2020, així com el ple de l'Ajuntament de Fanzara, en sessió celebrada el 20 de juliol de 2020, segons certifica la secretaria del citat ajuntament, en data 23 de juliol de 2020.   
  
En les mateixes sessions plenàries es van aprovar els estatuts pels quals s'ha de regir l'agrupació.  
L'expedient es va sotmetre a informació pública mitjançant la inserció de sengles anuncis en el Butlletí Oficial de la Província de Castelló número 79 de 2 de juliol de 2020 i número 114 de 22 de setembre de 2020, i en els corresponents taulers d'anuncis dels Ajuntaments de Cirat, Fanzara i Cortes de Arenoso.  
La Junta de Govern local de la Diputació Provincial de Castelló, en data 8 de setembre de 2020, va adoptar acord favorable a la constitució de l'Agrupació.  
Vistos els antecedents indicats, i en virtut del que es disposa en els articles 11,2, 12 i 13 del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional; en els articles 169.2 i 170.3 de la Llei 8/2010, de 23 de juny, de la Generalitat, de règim local de la Comunitat Valenciana, així com en els articles 9.2 i 10 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), Resolc:  
  
Primer  
Aprovar la constitució, pels ajuntaments de Cirat, Fanzara i Cortes de Arenoso, d'una agrupació per al sosteniment en comú del lloc de Secretaria-Intervenció.  
  
Segon  
Classificar el lloc de treball resultant de l'agrupació com a Secretaria Intervenció de classe tercera, que queda reservat a personal funcionari d'Administració Local amb habilitació de caràcter nacional pertanyent a la subescala de secretaria-intervenció, categoria d'entrada.  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 15 de desembre de 2020.- El president de la Generalitat, p.d. Resolució de 19.07.2019 (DOGV de 22.07.2019), el secretari autònomic de Promoció Institucional i Cohesió Territorial: Alfred Boix Pastor.